ΓΡΑΠΤΗ ΕΡΩΤΗΣΗ E-0595/01

υποβολή: Theresa Villiers (PPE-DE) προς την Επιτροπή

(1 Μαρτίου 2001)

Θέμα: Εθνικές μειονότητες

1. Σε τι ποσοστό ανέρχεται το προσωπικό της Ευρωπαϊκής Επιτροπής που ανήκει σε εθνικές μειονότητες;

2. Τι ποσοστόπαλλήλων στις τρεις ανώτερες βαθμίδες αρχαιότητας προέρχεται από εθνικές μειονότητες;

3. Τι ελέγχους εθνικής προέλευσης διενεργεί η Επιτροπή; Από πότε η Επιτροπή εφαρμόζει πολιτική συστηματικής παρακολούθησης της εθνικής προέλευσης;

4. Υπάρχουν πολιτικές ή ρυθμίσεις, γραπτές ή άγραφες, που να αποκλείουν από συγκεκριμένες θέσεις ή βαθμίδες αρχαιότητας μέλη εθνικών μειονοτήτων;

5. Ποια είναι η αποστολής, η ιεραρχική διάρθρωση και η πηγή χρηματοδότησης του Ευρωπαϊκού Παρατηρητηρίου για τον ρατσισμό και την ξενοφοβία στη Βιέννη; Ποια είναι η δομή στελέχωσης του οργανισμού αυτού; Πόσοι από τουςπαλλήλους του προέρχονται από εθνικές μειονότητες;

6. Τι μέτρα έχει λάβει η Επιτροπή για να πληροφορήσει τα μέλη εθνικών μειονοτήτων σχετικά με

- το έργο και τη λειτουργία της ΕΕ

- τις δυνατότητες απασχόλησης στα ευρωπαϊκά θεσμικά όργανα;

7. Τι μέτρα λαμβάνονται για την εξασφάλιση της συμμετοχής των εθνικών μειονοτήτων στην εκλογή ευρωβουλευτών;

Απάντηση του κ. Kinnock εξ ονόματος της Επιτροπής

(16 Μαΐου 2001)

1.-3. Η Επιτροπή ούτε συλλέγει ούτε διατηρεί οποιαδήποτε πληροφοριακά στοιχεία με βάση την εθνοτική καταγωγή όσον αφορά το προσωπικό της. Η Επιτροπή δεν είναι συνεπώς σε θέση να αναφέρει το ποσοστό τοις εκατό τωνπαλλήλων της που προέρχεται από εθνικές μειονότητες, ούτε ποιό είναι το ποσοστό των τριών ανωτέρων βαθμίδων της ιεραρχίας που προέρχεται από τις ανωτέρω ομάδες.

4. Δενφίστανται κανόνες, γραπτοί ή άλλοι, βάσει των οποίων να αποκλείονται μέλη των εθνικών μειονοτήτων από οποιαδήποτε θέση ή επίπεδο της ιεραρχίας. Ο κανονισμόςπηρεσιακής κατάστασης του προσωπικού (ΚΥΚ) ρητά προβλέπει ότι οιπάλληλοι δικαιούνται ίσης μεταχείρισης χωρίς αναφορά, άμεση ή έμμεση, στη φυλετική καταγωγή τους.

5. Το Ευρωπαϊκό Παρατηρητήριο των φαινομένων Ρατσισμού και Ξενοφοβίας της Βιέννης ιδρύθηκε με τον κανονισμό αριθ. 1035/97 του Συμβουλίου της 2ας Ιουνίου 1997(1). Πρωταρχικός του στόχου είναι να παρέχει στην Κοινότητα και στα κράτη μέλη της αντικειμενικά, αξιόπιστα και συγκρίσιμα στοιχεία σχετικά με τα φαινόμενα ρατσισμού, ξενοφοβίας και αντισημιτισμού, προκειμένου να βοηθούνται οι κυβερνήσεις όταν λαμβάνουν μέτρα ή καθορίζουν δράσεις στους αντίστοιχους τομείς αρμοδιότητός τους.

Το Παρατηρητήριο αυτό αποτελεί ανεξάρτητο νομικό πρόσωπο διευθυνόμενο από ένα διοικητικό συμβούλιο το οποίο απαρτίζεται από ανεξάρτητες προσωπικότητες διοριζόμενες από κάθε κράτος μέλος, από το Ευρωπαϊκό Κοινοβούλιο και από το Συμβούλιο της Ευρώπης. Στο συμβούλιο αυτό συμμετέχει επίσης και ένας αντιπρόσωπος της Επιτροπής. Επικεφαλής του Παρατηρητηρίου είναι ένας διευθυντής, διοριζόμενος από το διοικητικό συμβούλιο, για ανανεώσιμη τετραετή θητεία.

Τα έσοδα του Παρατηρητηρίου περιλαμβάνουν επιχορήγηση από την Κοινότητα, που εγγράφεται σε μία ειδική γραμμή του γενικού προϋπολογισμού των Ευρωπαϊκών Κοινοτήτων (τμήμα Επιτροπή)" για τον προϋπολογισμό του 2001, το εν λόγω κονδύλιο είναι το B5-809 του οποίου ο σχετικός προϋπολογισμός ανέρχεται σε 5,3 εκατ. ευρώ.

Όπως ισχύει και όσον αφορά την Επιτροπή, το Παρατηρητήριο ούτε συλλέγει ούτε διατηρεί οποιαδήποτε πληροφοριακά στοιχεία με βάση την εθνοτική καταγωγή του προσωπικού του. Το προσωπικό του Παρατηρητηρίουπάγεται στον προαναφερόμενο κανονισμόπηρεσιακής κατάστασης τωνπαλλήλων και του λοιπού προσωπικού των Ευρωπαϊκών Κοινοτήτων.

6. Στο πλαίσιο της Μεταρρύθμισης, η Επιτροπή προτίθεται να αποδώσει περισσότερη σημασία στην πρόσληψη, για το προσωπικό της, μελών με προέλευση τις εθνικές μειονότητες(2). Καθώς την κυριότερη πηγήποψηφίων αποτελούν τα κράτη μέλη, η Επιτροπή προτείνει να προσδιορισθούν, με τη βοήθεια των κρατών μελών, οι τρόποι αύξησης της εθνοτικής ποικιλότητας στο στάδιο των προσλήψεων. Η πρόσβαση των μειονοτικών κοινοτήτων στους μελλοντικούς διαγωνισμούς θα βελτιωθεί επίσης με τη δημοσίευση των προκηρύξεών τους ειδικότερα σε περιφερειακές και τοπικές εφημερίδες, με αυξημένες επαφές με τις μειονότητες ομάδες και με πηγές προσλήψεων στα κράτη μέλη.

7. Αναφορικά με τις εκλογές στο Ευρωπαϊκό Κοινοβούλιο, το Αξιότιμο Μέλος του Κοινοβουλίου παρακαλείται να αναφερθεί στην Έκθεση πουπέβαλε η Επιτροπή στο Ευρωπαϊκό Κοινοβούλιο και το Συμβούλιο, κατέφαρμογή της οδηγίας αριθ. 93/109/ΕΚ(3), όπως και στην Ανακοίνωση της Επιτροπής σχετικά με την εφαρμογή της οδηγίας για τις εκλογές του Ευρωπαϊκού Κοινοβουλίου του Ιουνίου 1999(4), όπου διατυπώνονται οι αρχές που διέπουν τη συμμετοχή σάυτές. Συγκεκριμένα, τα πολιτικά κόμματα τα οποία επιλέγουν τουςποψηφίους για τις εκλογές στο Ευρωκοινοβούλιο διαθέτουν και την εξουσία λήψεως αποφάσεων σε ζητήματα όπως ο χαρακτήρας, τα προσόντα, το γένος, η ηλικία και η εθνοτική καταγωγή τωνποψηφίων.

(1) ΕΕ L 151 της 10.6.1997.

(2) Βλέπε συμβουλευτικό έγγραφο για την ισότητα των ευκαιριών (SEC/(2000) 2085/4, που εγκρίθηκε από την Επιτροπή στις 29 Νοεμβρίου 2000.

(3) COM(97)731 τελικό της 07.01.1998.

(4) COM(2000)843 τελικό της 18.12.2000.